
Ο Πρόεδρος





       ΑΘΗΝΑ: 17/06/2013
Αριθμ.Πρωτ.:...1817
ΚΕΝΤΡΙΚΗ ΕΝΩΣΗ
ΔΗΜΩΝ ΕΛΛΑΔΑΣ

κ. Άννα Δαλλαπόρτα

Γενική Γραμματέα Διαχείρισης 

Κοινοτικών και Άλλων Πόρων

Κοιν.: 

- Γραφείο Υπουργού Εσωτερικών


κ. Ευριπίδη Στυλιανίδη

-
ΕΕΤΑΑ Α.Ε.

ΟΙ ΘΕΣΕΙΣ ΤΗΣ ΚΕΝΤΡΙΚΗΣ ΕΝΩΣΗΣ ΔΗΜΩΝ ΕΛΛΑΔΑΣ
ΓΙΑ ΤΗ ΔΙΑΒΟΥΛΕΥΣΗ ΤΟΥ ΠΡΟΓΡΑΜΜΑΤΟΣ

«ΕΝΑΡΜΟΝΙΣΗ ΟΙΚΟΓΕΝΕΙΑΚΗΣ ΚΑΙ ΕΠΑΓΓΕΛΜΑΤΙΚΗΣ ΖΩΗΣ»
1. Θέση αρχής της ΚΕΔΕ είναι όλοι οι Παιδικοί και Βρεφονηπιακοί Σταθμοί να περιλαμβάνουν πλήρες γεύμα. Ως εκ’ τούτου η ΚΕΔΕ εκφράζει την πλήρη αντίθεσή της στο να προσφέρεται μόνο «δεκατιανό» σε μία τόσο ευαίσθητη ηλικία όταν επί οκτώ έως δέκα ώρες τα παιδάκια βρίσκονται στους παιδικούς και βρεφονηπιακούς σταθμούς. Πιο συγκεκριμένα προτείνουμε:

· Για τους βρεφικούς σταθμούς 2.475 € χωρίς πλήρες γεύμα και 3.400 € με πλήρες γεύμα.

· Για τους παιδικούς σταθμούς 1.800 € χωρίς πλήρες γεύμα και 2.700 € με πλήρες γεύμα.  
2. Όσον αφορά στις κατανομές ανά περιφέρεια, όπως αναφέρθηκε στη σύσκεψη με την Πολιτική Ηγεσία του Υπουργείου Εργασίας, Κοινωνικής Ασφάλισης και Πρόνοιας, την Τρίτη 11 Ιουνίου 2013, η ΚΕΔΕ προτείνει να ισχύσουν περίπου οι περσινές κατανομές, λαμβάνοντας υπόψη τις αυξημένες ανάγκες των μεγάλων αστικών κέντρων και ιδιαίτερα Αθήνας και Θεσσαλονίκης.

3. Το ποσό του voucher για τα ΚΔΑΠ προτείνεται να αυξηθεί τουλάχιστον κατά 300 € προκειμένου να καλυφθούν  οι πραγματικές ανάγκες των παρεχόμενων υπηρεσιών, δηλαδή να ανέλθει στο ποσό των 1.800 € ανά μαθητή.

4. Σε ότι αφορά τα ΚΔΑΠ ΜΕΑ να διατηρηθεί το ίδιο ποσό που ίσχυε και πέρσι, δηλαδή 7.000 € ανά ΑΜΕΑ που κρίνεται απαραίτητο για τη βιωσιμότητά τους.

5. Η διάρκεια υποβολής των αιτήσεων των Παιδικών Σταθμών να μην υπερβεί τις 15 ημέρες, ώστε να έχουμε έγκαιρα αποτελέσματα. 
6. Στη σελίδα 23 αναφέρεται: «Δεν επιτρέπεται να προβαίνει ο φορέας σε μετακινήσεις ωφελουμένων μητέρων από σταθμό σε άλλο σταθμό του ίδιου φορέα…», να αναφέρεται: «Από σταθμό σε άλλο σταθμό του ίδιου φορέα που εποπτεύεται από τον ίδιο Δήμο».
7. Οικογενειακό εισόδημα: προτείνουμε να αυξάνεται το ποσό κατά 5.000 € για κάθε παιδί (δηλαδή για 4 παιδιά 40.000€, κ.λ.π.).

8. Εκκαθαριστικό σημείωμα: εάν δεν έχει υπάρξει υποβολή φορολογικής δήλωσης να δοθεί εναλλακτικά η δυνατότητα να κατατεθεί το εκκαθαριστικό του προηγούμενου έτους.

9. Σε ότι αφορά τα δικαιολογητικά ανεργίας η προκήρυξη ζητά: «αντίγραφο βεβαίωσης εξατομικευμένης προσέγγισης από τις υπηρεσίες του ΟΑΕΔ», προτείνουμε να προστεθεί «η δυνατότητα της υπεύθυνης δήλωσης» όπως αναφερόταν και στην προκήρυξη του 2012.

Τέλος, όπως και προφορικά αναπτύξαμε στην συνάντηση με την Πολιτική Ηγεσία του Υπουργείου Εργασίας, Κοινωνικής Ασφάλισης και Πρόνοιας, πρέπει να αυξηθεί το συνολικό ποσό ώστε να ανταποκριθεί στις αυξημένες ανάγκες που όλοι εκτιμούμαι ότι θα υπάρξουν, δηλαδή το συνολικό ποσό των 250 εκ. €  για όλο το πρόγραμμα.
Κώστας Ασκούνης
Πρόεδρος ΚΕΔΕ   

